මහින්ද රාජපක්ෂ ජනපති අපේ රටේ අභිමානය ආරක්ෂා කරගැනීමට කටයුතු කරන නායකයකු බව ශ්‍රී ජයවර්ධනපුර විශ්වවිද්‍යාලයේ කුලපති මහාචාර්ය බෙල්ලන්විල විමලරතන අනුනාහිමියෝ ප්‍රකාශ කළහ.උන්වහන්සේ මෙසේ ප්‍රකාශ කළේ ජනාධිපති මහින්ද රාජපක්ෂ මහතාගේ ජන්ම දිනය පදවි ප්‍රාප්තිය හා පොදු රාජ්‍ය මණ්ඩලීය රාජ්‍ය නායක සමුළුවේ සභාපති ධුරයට පත්වීම නිමිත්තෙන් ඓතිහාසික බෙල්ලන්විල රාජමහා විහාරස්ථානයේදී 18 වැනි දින පස්වරුවේ පැවැති බෝධි පූජාමය හා පරිත්‍රාණ ධර්ම දේශනා පින්කමෙහි අනුශාසනාව පවත්වමිනි.කැස්බෑව ශ්‍රීලනිප සංවිධායක කම්කරු හා කම්කරු සබඳතා ඇමැති ගාමිණී ලොකුගේ මහතා මෙම උතුම් පින්කම සංවිධානය කර තිබුණි.මහාචාර්ය බෙල්ලන්විල විමලරතන අනුනාහිමියෝ මෙසේද පැවසුහ.අද අප මේ සිදුකරනු ලබන්නේ කෘතවේදී පින්කමක්.